मेष: देवगुरु बृहस्पति के इस राशि परिवर्तन के कारण आपको सुख सुविधाओं का लाभ प्राप्त करने का मौका मिलने वाला है। नई गाड़ी या फ़िर नए घर में रहने का मौका मिलने वाला है, यानी कि यदि आप इस वर्ष कोई जमीन जायदाद खरीदने के मूड में हैं या फ़िर घर या वाहन खरीदने की सोच रहें है तो यकीन माने आपकी कोशिश जरूर रंग लाएगी। घरेलू जीवन की जिन परेशानियों से आप दुखी हो चुके थे उनसे निजात मिलने का समय आ चुका है। यानी कि घर परिवार में सुख शांति बनी रहेगी। आपको न केवल आम के आम बल्कि गुठलियों के दाम भी मिलने वाले हैं यानि कि इस गोचर की वजह से न केवल आप बड़े अधिकारियों और शक्ति सम्पन्न व्यक्तियों के सम्पर्क में आएंगे बल्कि आपके मान सम्मान में इजाफ़ा भी होगा। और यदि आप नौकरी या व्यापार में कुछ बदलाव लाने की सोच रहे हैं तो यकीन मानें आपकी मेहनत न केवल रंग लाएगी बल्कि तरक्की भी दिलाएगी। अब ऐसा भी नहीं कि इतनी सारी खुशियां मिलने के कारण आप ईश्वर को भूल जाएंगे इस गोचर की वजह से आप धार्मिकता भी अपनाएंगे। इसके बाबजूद भी आगर आप किसी भी प्रकार के कष्ट का अनुभव करते हैं तो अपने चरित्र को पवित्र बनाए रखते हुए मंदिर में जाकर चने की दाल का दान करें। सब मंगल होगा। अब बात वृष राशि की।